text: [{"text_idx": "#000001", "text": "Na noda mata timi U-17 ni Soccer ni Viti,na Baby Bula Boys e ratou na sota tiko kei na mata timi ni Niusiladi ena ivatavata ni semifainala ni OFC U-17 Championships, ena Vukelulu sara gah oqo.Viti e a vakadruka na mata timi ni Cook Islands ena kai 3-0 ena ivatavata ni kotafainala, ena HFC Bank Stadium ena mua ni macawa sa da qai vakanadakuya ga oqo."}, {"text_idx": "#000002", "text": "Mai vakacuruma rawa na imatai ni kai o Petero Maivalenisau,ka mai liu toka yani kina na noda mata timi ena kai 1-0 ni bera na halftime.Ena i ka 50 ni miniti,e a mai vakacuruma rawa kina o Delon Shankar na i karua ni kai.Mai qaqa yani na noda mata timi ni Baby Bula Boys ena kai 3-0,ni oti na nona vakacuruma rawa tale o Maivalenisau na i ka otioti ni kai ena i ka 92 ni miniti."}, {"text_idx": "#000003", "text": "Niusiladi e a vakadruka na mata timi ni Vanuatu ena kai 1-0 ena kotafainala."}, {"text_idx": "#000004", "text": "Ena vuku ni semifainala ena siga Vukelulu oqo, Tahiti e rau na sota tiko kei New Caledonia ena 4 na kaloko ena yakavi,sala muria tiko yani na nodrau na sota tale tiko ga na noda Baby Bula Boys kei na mata timi ni Niusiladi,ena 7 na kaloko ena bogi."}]